
Αρ 

ΑΠΟΦΑΣΕΙΣ 

Αριθμ. 105720/1148 

Έγκριση εγκατάστασης και λειτουργίας φωτεινού 
σηματοδότη σύμφωνα με την αριθμ. 406/2016 
απόφαση του Περιφερειακού Συμβουλίου της 
Περιφέρειας Αττικής. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107Α7 
30.05.1997) «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για τη Τοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α 723.03.1999) 
που αφορά στην κύρωση του Κώδικα Οδικής Κυκλοφορί¬ 
ας, (ΚΟΚ), όπως αντί καταστάθηκε με το άρθρο 48 παρ. 9 
του ν. 4313/2014. 

5. Το άρθρο 109 του ν.2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

6. Το αρ. 90 του π.δ. 63/2005 (Φ.Ε.Κ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα» 

7. Τις διατάξεις των Αρ. 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του αρ. 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

9. Την αριθμ. 15869/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία ο Σπυρίδων Κοκκινάκης διορίστηκε στη θέση του 
Συντονιστή της Αποκεντρωμένης Διοίκησης Αττικής. 


10.Την αριθμ. οικ.47601/17682/14.06.2017 (ΦΕΚ 2056/ 
Β /14.06.2017, ΑΔΑ: ΩΒΝΔΟΡ1Κ-Θ4Ν) απόφαση του 
Συντονιστή Αποκεντρωμένης Διοίκησης Αττικής περί 
μεταβίβασης δικαιώματος υπογραφής. 

11 .Την αριθμ. ΔΜΕΟ/Ο/3050 (ΦΕΚ 2302/Β716.09.2013) 
απόφαση Υπουργού Υποδομών, Μεταφορών και Δικτύ¬ 
ων, με θέμα: «Έγκριση Τεχνικών Οδηγιών κυκλοφορι- 
ακών παρεμβάσεων στο αστικό περιβάλλον για την 
εφαρμογή τους σε περιοχές σχολικών συγκροτημάτων 
και περιοχές με αυξημένη κίνηση στα πλαίσια βελτίωσης 
της οδικής ασφάλειας». 

12. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

14. Την αριθμ. οικ. 47870/39280/10.09.2013 (ΑΔΑ: 
ΒΛ9ΛΟΡ1Κ-ΔΞΩ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α 
του ν. 2696/1999». 

15. Το αριθμ. 48823/39998/18.09.2013 έγγραφο του 
Γενικού Γραμματέα Αποκεντρωμένης Διοίκησης Αττι¬ 
κής, με θέμα: «Διευκρινίσεις - Οδηγίες περί Εγκρίσεων 
Κυκλοφοριακών Ρυθμίσεων οδικών δικτύων στους ΟΤΑ 
και στους χερσαίους χώρους λιμένων». 

16. Την αριθμ. οικ. 22769/12259/19.03.2015 (ΑΔΑ: 
7ΞΦΔΟΡ1Κ-ΙΡΚ) απόφαση του Γενικού Γραμματέα της 
Αποκεντρωμένης Διοίκησης Αττικής με θέμα: «Άσκηση 
αρμοδιότητας έγκρισης αποφάσεων των ΟΤΑ που αφο¬ 
ρούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του αρ. 52Α του 
ν.2696/1999». 

17. Το αριθμ. ΔΟΥ/4516/Φ/05.10.2015 έγγραφο του 
τμήματος στ' της Διεύθυνσης Οδικών Υποδομών με 
θέμα: «Έλεγχος μελετών εγκατάστασης και λειτουργίας 
φωτεινής σηματοδότησης σε κόμβους». 

18. Το έγγραφο της Διεύθυνσης Διοίκησης της Αποκε¬ 
ντρωμένης Διοίκησης Αττικής, με το οποίο μας διαβιβά- 

στηκε η νομοτύπως ληφθείσα, όπως αναφέρει η παρα¬ 
πάνω αρμόδια Υπηρεσία, αριθμ. 406/2016 απόφαση του 
Περιφερειακού Συμβουλίου της Περιφέρειας Αττικής, 
που αφορά σε εγκατάσταση και λειτουργία φωτεινού 
σηματοδότη, με τα συνημμένα της. 

19. Το αριθμ. Δ9/οικ./13722/17.11.2016 έγγραφο της 
Διεύθυνσης Οδικών Έργων Περιφέρειας (Δ_9) με θέμα: 
«Μελέτη εγκατάστασης και λειτουργίας νέας φωτεινής 
σηματοδότησης του κόμβου Θορικού - επαρχιακή οδός 
Σταυρού - Αναβύσσου, στο Δήμο Σαρωνικού». 

20. Το αριθμ. Δ9/οικ.13724/17.11.2016 έγγραφο της 
Διεύθυνσης Οδικών Έργων Αττικής (Δ_9) με θέμα: 
«Έγκριση μελέτης εγκατάστασης και λειτουργίας νέας 
φωτεινής σηματοδότησης του κόμβου Θορικού - Επαρχι¬ 
ακή οδός Σταυρού - Αναβύσσου, στο Δήμο Σαρωνικού». 

21. Την αριθμ. 406/2016 απόφαση του Περιφερεια¬ 
κού Συμβουλίου της Περιφέρειας Αττικής, που αφόρα 
σε εγκατάσταση και λειτουργία φωτεινού σηματοδότη. 

22. Τοαριθμ.ΔΟΥ/1647/ΦΚ8821,8822,8823/05.04.2017 
έγγραφο τμήματος ΣΤ της Διεύθνσης Οδικών Υποδομών 
με θέμα: «Νέες μελέτες εγκατάστασης και λειτουργίας 
φωτεινής σηματοδότησης στους κόμβους: Θορικού 
ανώνυμη οδός (Ολ. Σκοπευτήριο) (8821), Θορικού 
Προφάρτας (8822) και Θορικού - Σταυρού - Αναβύσσου 
(8823) στο Δήμο Μαρκόπουλο Μεσογαίας», με συνημ¬ 
μένη μελέτη που ελέγχθηκε και θεωρήθηκε από την εν 
λόγω υπηρεσία, η οποία περιλαμβάνει: «α) Οριζοντιο- 
γραφία με κατακόρυφη και οριζόντια σήμανση, β) πίνακα 
ενδιάμεσων χρόνων, γ) τεχνική έκθεση και πρόγραμμα 
λειτουργίας». 

23. Το αριθμ. 5475/19.05.2017 έγγραφο της Διεύθυν¬ 
σης Διαχείρισης Μητροπολιτικών Υποδομών από το 
οποίο προκύπτει πως δεν θα υπάρξει επιβάρυνση στο 
τρέχοντα προϋπολογισμό της Περιφέρειας Αττικής οι¬ 
κονομικού έτους 2017, 

και επειδή: 

Η προτεινόμενη μελέτη εγκατάστασης και λειτουργίας 
σηματοδοτούμενης διάβασης πεζών της Διεύθυνσης 
Διαχείρισης Μητροπολιτικών Υποδομών της Περιφέ¬ 
ρειας Αττικής, όπως ελέγχθηκε και θεωρήθηκε από την 
Διεύθυνση Οδικών Υποδομών (ΔΟΥ), θα συμβάλλει στην 
εξυπηρέτηση των πολιτών και στη βελτίωση των κυκλο- 
φοριακών συνθηκών της περιοχής, αποφασίζουμε: 

• Την έγκριση των κάτωθι κυκλοφοριακών ρυθμίσεων: 

• Την εγκατάσταση και λειτουργία φωτεινής σηματο¬ 
δότησης στο κόμβο Θορικού - Σταυρού - Αναβύσσου. 

•Τον χαρακτηρισμό της οδού Θορικού ως οδού προ¬ 
τεραιότητας έναντι της οδού Σταυρού - Αναβύσσου. 

•Την υποχρεωτική κατεύθυνση πορείας με στροφή 
αριστερά ή δεξιά των οχημάτων που εξέρχονται από 
την οδό Σταυρού - Αναβύσσου προς την οδό Θορικού. 

•Την υποχρεωτική κατεύθυνση της πορείας με στροφή 
δεξιά των οχημάτων που κινούνται στο κλάδο σύνδεσης 
της οδού Θορικού προς την οδό Σταυρού - Αναβύσσου. 


•Την υποχρεωτική κατεύθυνση πορείας ευθεία στο 
ύψοςτηςαπόληξηςτηςτριγωνικής νησίδαςτου κόμβου 
Θορικού - Σταυρού - Αναβύσσου για τα οχήματα που 
κινούνται προς Μαρκόπουλο. 

•Την υποχρεωτική κατεύθυνση πορείας ευθεία στο 
ύψοςτηςαπόληξηςτηςτριγωνικής νησίδαςτου κόμβου 
Θορικού - Σταυρού - Αναβύσσου για τα οχήματα που 
κινούνται προς Καλύβια. 

•Την απαγόρευση της αναστροφής στις απολήξεις της 
νησίδας τύπου σταγόνας στο κόμβο Θορικού - Σταυρού - 
Αναβύσσου για τα οχήματα που κινούνται προς την οδό 
Θορικού και προς την οδό Σταυρού - Αναβύσσου. 

Όπως αυτές αποτυπώνονται στη συνημμένη οριζο- 
ντιογραφία και περιγράφονται στη τεχνική έκθεση λει¬ 
τουργίας φωτεινής σηματοδότησης στο κόμβο Θορι- 
κού - Σταυρού - Αναβύσσου, στο Δήμο Μαρκόπουλου 
Μεσογαίας, του (22) σχετ. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στο (22) σχετ. 

8. Η τοποθέτηση άλλων, πλην ρυθμιστικών σημάνσε¬ 
ων (πληροφοριακών, σημάνσεων που βελτιώνουν και 
διευκολύνουν την ρύθμιση ή την ασφάλεια της κυκλο¬ 
φορίας), μπορεί να γίνει με ευθύνη του Δήμου, σύμφωνα 
με τις εγκεκριμένες προδιαγραφές. 

9. Τον παρόν έγγραφό μας δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

ΣΤΟΝ ΚΟΜΒΟ ΘΟΡΙΚΟΥ - ΕΠ. ΟΑΟΣ ΣΤΑΥΡΟΥ ΑΝΑΒΥΣΣΟΥ 

ΣΤΟ ΑΗΜΟ ΣΑΡΩΝΙΚΟΥ , 


Για τον συγκεκριμένο κόμβο εκπονήθηκε I πρόγραμμα σταθερής περιόδου 90 
δευτερολέπτων. Παράλληλα ο κόμβος λειτουργεί με μη-βελτιστοποιημένη επενέργεια από 
τον ανιχνευτή οχημάτων ϋ3 (μόνο για ζήτηση) σύμφωνα με την οποία: 

Ο κόμβος λειτουργεί με 3 πιθανά στάδια και πιο συγκεκριμένα (Πίνακας I): 

Πίνακας 1: Κατανομή σηματοδοτικών ομάδων ανά στάδιο φωτεινής σηματοδότησης 


α/α Σταδίου 


Συμπεριλαμβανόμενες Σηματοδοτικές Ομάδες 


1-1β,2-2β, 4-4αΝ 
1-1β, 3-3β 
4-4α Ν,5-5α-5βΝ 


1 

2 

3 


Η διαδοχή των σταδίων δύναται να αλλάξει ανάλογα με την ύπαρξη ή μη ζήτησης από}τον 
ανιχνευτή οχημάτων ϋ3 (για τη σηματοδοτική ομάδα 3-3β). Η ζήτηση θα ενεργοποιείται 
μόνο όταν η κατάληψη του ανιχνευτή είναι τουλάχιστον 3δλ Πιο συγκεκριμένα, σε 
περίπτωση που υπάρξει ζήτηση από τον ανιχνευτή 03, η διαδοχή των σταδίων θα είναι 1-2- 
3-1. Σε περίπτωση που δεν υπάρξει ζήτηση από τον ανιχνευτή 03, η διαδοχή των σταδίων θα 
είναι 1-3-1. Ο έλεγχος της ζήτησης θα πραγματοποιείται στο 30° δευτερόλεπτο. 

Αξίζει να σημειωθεί ότι οι σηματοδοτικές ομάδες Ιπκ-ΐβπκ, 2πκ-2βπκ και 5πκ-5βπκ που 
αφορούν σε προειδοποιητικούς σηματοδότες θα λαμβάνουν αναλάμπουσα ένδειξη 11 
δευτερόλεπτα πριν την λήξη των πράσινων ενδείξεων των αντίστοιχων σηματοδοτικών 
ομάδων στις οποίες αναφέρονται (1-1β, 2-2β και 5-5α-5β Ν αντίστοιχα) και θα λαμβάνουν 
σκοτεινή ένδειξη 5 δευτερόλεπτα πριν την έναρξη των πράσινων ενδείξεων των αντίστοιχων 
σηματοδοτικών ομάδων στις οποίες αναφέρονται. 

Αναλάμποντα βλάβης/νύχτας έχουν οι σηματοδοτικές ομάδες 4-4α και 5-5α-5β. Σε 
περίπτωση βλάβης του ανιχνευτή οχημάτων, θα δίνεται μόνιμη ζήτηση. 

Ο κόμβος λειτουργεί ως μεμονωμένος κόμβος και η ρύθμιση θα πραγματοποιείται με 
φωτεινή σηματοδότηση σε 24ωρη βάση. 


Ημερομηνία: 06/03/2017 
ΣΥΝΤΑΧΘΗΚΕ 



^ΑΤΕΠΩΝΥΜΟ νπητΜημ 

Η απόφαση αυτή με τη συνημμένη οριζοντιογραφία καθώς και η Τεχνική Έκθεση του (22) σχετ., ναδημοσιευθούν 
στην Εφημερίδα της Κυβερνήσεως. 

Αθήνα, 27 Ιουνίου 2017 
Ο Συντονιστής αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/θί)ΐτΐ35ίθΓ.0ΐίά)0ΐ.αΓ 
































































